armvectores/hy_wikipedia_2023 huggingface dataset:
Մեռյալների օր (տոն)

Մեռյալների օր (իսպ.՝ Día de Muertos), մեքսիկական տոն, նշվում է ամբողջ Մեքսիկայում, հատկապես կենտրոնական և հարավային շրջաններում։ Տոնակատարության ժամանակ ընտանիքի անդամները, ընկերները հավաքվում, աղոթում և հիշում են ընտանիքի մահացած անդամներին և ընկերներին։ 2008 թվականին այս ավանդույթը ընդգրկվել է ՅՈՒՆԵՍԿՕ-ի ոչ նյութական մշակութային արժեքների ցանկում։ Ըստ հավատալիքների՝ այս օրերին մահացածների հոգիներն այցելում են հարազատ տուն։ Ավանդույթը գալիս է ացտեկներից, մայաներից, ովքեր նվիրատվություններ էին անում Միկտլանսիուատլին և պատերը զարդարում գանգերով։ Տոնակատարությունը համընկնում է երկու կաթոլիկ տոների՝ Բոլոր Սրբերի օրվա (նոյեմբերի 1) և Բոլոր Հոգիների օրվա (նոյեմբերի 2) հետ։ Այս օրերին կազմակերպվում են կառնավալներ, պատրաստվում են գանգերի տեսքով քաղցրավենիքներ, կանացի հագուստով կմախքե ֆիգուրներ, որոնք հիշեցնում են Կատրինին։
2004 թվականին Մեքսիկայի ազգային ինքնավար համալսարանի ուսանողները շաքարից, շոկոլադից և կարամելից պատրաստել են 5667 գանգերից պատ, որը 2667 գանգով գերազանցել է նախորդ պատին։ Գանգերով պատի այս ցուցանիշը գրանցվել է Գինեսի ռեկորդների գրքում։
Մեռյալների օրվան ընդառաջ գերեզմանատունը զարդարում են ժապավեններով ու ծաղիկներով, մահացածների տան ճանապարհներին հարազատները մոմեր են տեղադրում, որվեսզի հանգուցյալը կարողանա գտնել տան ճանապարհը։


== Պատկերներ ==

		
		


== Գրականություն ==
Brandes Stanley (2006-12-15)։ Skulls to the Living, Bread to the Dead։ Blackwell Publishing։ էջ 232։ ISBN 1-4051-5247-8 
"The Day of the Dead, Halloween, and the Quest for Mexican National Identity". Journal of American Folklore 442 (1998)։ 359–80.
"Sugar, Colonialism, and Death: On the Origins of Mexico's Day of the Dead". Comparative Studies in Sociology and History 39.2 (1997)։ 270–299.
"Iconography in Mexico's Day of the Dead". Ethnohistory 45.2(1998)։ 181–218.
Cadafalch, Antoni. The Day of the Dead. Korero Books, 2011. ISBN 978-1-907621-01-7
Carmichael, Elizabeth; Sayer, Chloe. The Skeleton at the Feast: The Day of the Dead in Mexico. Great Britain: The Bath Press, 1991. ISBN 0-7141-2503-2
Conklin, Paul. "Death Takes a Holiday". U.S. Catholic 66 (2001)։ 38–41.
Garcia-Rivera, Alex. "Death Takes a Holiday". U.S. Catholic 62 (1997)։ 50.
Haley, Shawn D.; Fukuda, Curt. Day of the Dead: When Two Worlds Meet in Oaxaca. Berhahn Books, 2004. ISBN 1-84545-083-3
Lomnitz, Claudio. Death and the Idea of Mexico. Zone Books, 2005. ISBN 1-890951-53-6
Roy, Ann. "A Crack Between the Worlds". Commonwealth 122 (1995) : 13–16.
Andrade, Mary J. "Day of the Dead A Passion for Life – Día de los Muertos Pasión por la Vida". La Oferta Publishing, 2007. ISBN 978-0-9791624-04


== Ծանոթագրություններ ==
Վերա Չասլավսկա

Վերա Չասլավսկա (չեխ.՝ Věra Čáslavská, մայիսի 3, 1942(1942-05-03)[…], Պրահա, Բոհեմիայի և Մորավիայի պրոտեկտորատ[…] - օգոստոսի 30, 2016(2016-08-30)[…], Պրահա, Չեխիա), չեխ սպորտային մարմնամարզուհի, Օլիմպիական խաղերի յոթակի մեդալակիր, աշխարհի և Եվրոպայի բազմակի չեմպիոն։
Մարզական կարիերայի ընթացքում արժանացել է շուրջ 22 միջազգային տիտղոսների՝ մինչ օրս համարվելով ամենատիտղոսավոր չեխ (և նախկին չեխոսլովակ) մարմնամարզուհին։
Մարզական հաջող կարիերայից զատ, հայտնի է եղել որպես Չեխոսլովակիայի ժողովրդավարական շարժման ջատագով և 1968 թվականին Խորհրդային Միության և Վարշավյան դաշինքով վերջինիս դաշնակից պետությունների կողմից Չեխոսլովակիա կատարած ներխուժմանը դեմ արտահայտվող անձնանցից մեկը։ 1968 թվականի Մեխիկոյի ամառային օլիմպիական խաղերի ձողափայտային և ազատ վարժությունների մեդալների հանձման արարողությունների ժամանակ՝ Խորհրդային Միության օրհներգի հնչեցման ընթացքում Չասլավսկան իջեցնում էր գլուխը և նայում ներքև՝ այդ կերպ արտահայտելով բողոքը խորհրդային իշխանությունների դեմ։ Չնայած հայրենակիցների շրջանում ջերմ ընդունելության արժանանալուն, Չասլավսկան երկրում հաստատված նոր կարգերի պայմաններում ճանաչվում է պերսոնա նոն գրատա, տեղական մարմինների ճնշման պայմաններում վաղաժամ հեռանում մարզական կարիերայից, ինչպես նաև երկար տարիներ զրկված լինում ճանապարհորդելու, աշխատելու կամ սպորտային միջոցառումների մասնակցելու իրավունքից։
1980-ական թվականներին, երկրում կոմունիստական ռեժիմի թուլացումից (Թավշյա հեղափոխություն) և Միջազգային օլիմպիական կոմիտեի անդամների միջամտումից հետո, Չասլավսկայից հանվում են բոլոր արգելքները, որից անմիջապես հետո նա դառնում է նախագահ Վացլավ Հավելի օգնականը և «Չեխ-ճապոնական ասոցիացիայի» պատվավոր նախագահը։ Որոշ ժամանակով ստանձնել է նաև Չեխիայի օլիմպիական կոմիտեի նախագահը պաշտոնի։


== Ծանոթագրություններ ==


== Արտաքին հղումներ ==
Էջը Մարմնամարզության միջազգային ֆեդերացիայի կայքում(չաշխատող հղում)(անգլ.)
Բռնակոթ (այլ կիրառումներ)

Բռնակոթ, կարող է վերաբերել՝

Բռնակոթ - գյուղ Հայաստանի Սյունիքի մարզում
Բռնակոթ - գետ Հայաստանի Սյունիքի մարզում
Բռնակոթ - գետակ Արաքսի ավազանում, Որոտանի աջակողմյան վտակը
Անոնիմուս

Անոնիմուս (անգլ.՝ Anonymous, թարգմանությունը՝ Անանուն), միջազգային հաքերների խումբ, որը գրոհում է հիմնականում այն կազմակերպությունների վեբ-կայքերը, սերվերները, որոնք, իրենց կարծիքով, գործում են ի վնաս համացանցում ինֆորմացիայի անվտանգության։
Գոյություն ունի Անոնիմուս խմբի կարգախոս՝

Anonymous-ը որպես խմբակցություն չի կարելի դիտել, քանի որ այն բաց է և մշտական անդամներ չունի։
Անոնիմուսները միշտ գործում են միևնույն սխեմայով և միայն մեկ շատ պարզ համակարգչային՝ LOIC ծրագրի միջոցով։


=== Low Orbit Ion Cannon (LOIC) ===
LOIC (The Low Orbit Ion Cannon), այս ծրագիրը թույլ է տալիս կատարել DDOS հարձակումներ։ Անանուն օգտվողները բեռնում են LOIC ծրագիրը, և այն իր հերթին ավելացնում է botnet, որն էլ կատարում է AnonOps հարձակում։
Ադամները միավորվում են հիմնականում հաքերական ֆորումներից՝ հարձակումը տեղի է ունենում հետևյալ սխեմայով. գրառում ֆորումներում առաջիկա հարձակման մասին → հավաքվում են մասնակիցներ → կապի վերջ։ Այնուհետև տեղի է ունենում հարձակումը։ Մասնակիցները հավաքման ժամանակ պայմանավորվում են ժամի մասին։ Հարձակման ժամանակ դադարում են աշխատել հարձաման ենթարկված կայքերը, նույնիսկ այնպիսինները, ինչպիսին է Պենտագոնի կայքը։


== Ծանոթագրություններ ==
Պարոն Ավագ

Պարոն Ավագ (պարսկերեն՝ بارون آواک), հին թաղամաս Իրանի հյուսիսարևմտյան Թավրիզ քաղաքի կենտրոնում։ Պարոն Ավագի բնակիչները հիմնականում Թավրիզի իրանահայ փոքրամասնության ներկայացուցիչներն են։ Թաղամասում կան պատմական և ժամանակակից շենքեր և կազմակերպություններ՝ նվիրված Թավրիզի հայերին, այդ թվում մի քանի եկեղեցիներ (օրինակ՝ Սուրբ Սարգիս եկեղեցին), սպորտային ակումբներ, այգիներ և դպրոցներ։ Թաղամասի անունը տրվել է ի պատիվ Ավագ Ավագյանի, որը թաղամասի մեծահարուստ հիմնադիրն էր 19-րդ դարում։


== Պատկերասրահ ==

		
		


== Տես նաև ==
Լիլավա


== Ծանոթագրություններ ==


== Արտաքին հղումներ ==
Հատված թավրիզահայերի մասին, որն առաջին անգամ հրապարակվել է adhrabnews.com-ում (պարսկերեն)
(8452) Քլեյ

(8452) Քլեյ (անգլ.՝ Clay), աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 27-ին Հարվարդի աստղադիտարանի կողմից Հարվարդում։
Միջին հեռավորությունը Արեգակից կազմում է 2,40784 ա. մ., առավելագույնը մոտենում է 2,0009 ա. մ. հեռավորության վրա և հեռանում 2,8148 ա. մ.։ Արեգակի շուրջ մեկ ամբողջական պտույտ է կատարում 1364,71 երկրային օրվա ընթացքում, իր ուղեծրով շարժվելով միջինում 0,263793 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8452) Քլեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ապտրակովո

Ապտրակովո (ռուս.՝ Аптраково, բաշկիրերեն՝ Аптраҡ), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 345 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Առակք Եզոբոսի

Առակք Եզոբոսի, առակների ժողովածու։ Հայերեն առաջին անգամ տպագրվել է 1784 թվականին Տրիեստում՝ Մխիթարյան տպարանում, անգլերենից թարգմանել է Մարգար Շահրիմանյանցը, իտալական օրինակը սրբագրել է մխիթարյան միաբան Կոմիտաս վարդապետ Կարապետյան Կոստանդնուպոլսեցին։ Տիտղոսաթերթին՝ «Առակք Եզոբոսի փռիւգիացւոյ․․․»։
Տպագրվել է նաև 1818, 1827, 1849, 1860, 1886 թվականներին (բոլորը՝ Վնտ․, Սբ Ղազարի տպ․), «Հատընտիր և պատկերազարդ առակք Եզոպոսի և առածք պէսպէս ազգաց» վերնագրով՝ 1857 թվականին (Թ․, Ալադաթյանի տպագրություն), 1859 թվականին (ՍՊբ, Ռափայել Պատկանյանի տպագրություն)։


== Ծանոթագրություններ ==
Պոլտավա (գյուղ, Շևչենկոյի շրջան)

Անվան այլ կիրառումների համար տե՛ս՝ Պոլտավա (այլ կիրառումներ)Պոլտավա (ուկրաիներեն՝ Полтава), գյուղ Ուկրաինայի Խարկովի մարզի Շևչենկոյի շրջանում։ Բնակավայրը նախկինում նաև անվանվել է Զապադնի։ Հիմնադրվել է 1850 թվականին։
2001 թվականի տվյալներով Պոլտավա գյուղում բնակվում էր 145 մարդ։ Բնակավայրը զբաղեցնում է 0,09 կմ² տարածք։ Բնակչության խտությունը կազմում էր 1611,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միխայլովսկոե (գյուղ, Միխայլովսկի շրջան)

Անվան այլ կիրառումների համար տե՛ս՝ ՄիխայլովսկոեՄիխայլովսկոե (ռուս.՝ Михайловское), գյուղ Ռուսաստանի Ալթայի երկրամասի Միխայլովսկի շրջանի կազմում։
Բնակչությունը 2012 թվականին գրանցված տվյալներով կազմում էր 11600 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հիրիկ գայլականջ

Հիրիկ գայլականջ (լատ.՝ Iris lycotis), հիրիկազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
10-35 սմ բարձրությամբ ցողունով կոճղարմատավոր, գեղազարդային բույս է։ Տերևները ցողունագիրկ են, մանգաղաձև կորացած։ Ծաղիկները մեծ են, ծաղկապատի արտաքին և ներքին մասերը դարչնագույն ծիրանագույն են, 4,5-6 սմ լայնությամբ արտաքին ծաղկապատը կենտրոնում մեծ թավշյասև պուտով է, ներքինները՝ 5-8 սմ տրամագծով։


== Տարածվածություն ==
Հայաստանում տարածված է Երևանի (Երանոսի և Ուրծի լեռնաշղթաներ, Տիգրանաշեն և Էլփին գյուղերի միջև) և Դարեղեգիսի (Արփա և Մարտիրոս գյուղերի շրջակայք) ֆլորիստիկական շրջաններում։ Աճում է նաև Նախիջևանում, Հարավարևելյան Անատոլիայում, Հյուսիսարևելյան Իրաքում և Արևմտյան Իրանում։


== Էկոլոգիա ==
Աճում է ստորին լեռնային գոտուց մինչև ենթալպյան գոտի` ծովի մակարդակից 1000-2600 մ բարձրությունների վրա, չոր քարքարոտ, կավային լանջերին, կիսաանապատում, լեռնային տափաստանում։ Ծաղկում է ապրիլ-մայիս ամիսներին, պտղաբերում՝ մայիս-հուլիսին։


== Պահպանություն ==
Վտանգված տեսակ է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Կապված աճելավայրերի պայմանների փոփոխության հետ՝ տեսակին սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ CITES-ի և Բեռնի կոնվենցիաների հավելվածներում ընդգրկված չէ։
Պահպանության գործողություններ չեն իրականացվում։


== Ծանոթագրություններ ==
Ցամաքի հիդրոլոգիա

Ցամաքի հիդրոլոգիա, հիդրոլոգիայի բաժին, ուսումնասիրում է ցամաքի մակերևութային ջրերը։ Ցամաքի հիդրոլոգիան ստորաբաժանվում է պոտամոլոգիայի (ուսմունք գետերի մասին, լիմնոլոգիայի (լճագիտություն), ճահճագիտության և գլացիոլոգիայի (ուսմունք սառցադաշտերի մասին)։ Ցամաքի հիդրոլոգիան զբաղվում է ջրային հաշվեկշռի և հոսքի ձևավորման պրոցեսների ուսումնասիրությամբ, հիդրոլոգիական սարքերի կոնստրուկցիաների մշակմամբ, հիդրոլոգիական ռեժիմի կանխագուշակմամբ, գետային հոսքերի կառուցվածքի, ջրի քիմիական բաղադրության հետազոտությամբ և այլն։ Ցամաքի հիդրոլոգիան ընդգրկում է՝ հիդրոմետրիան, հիդրոլոգիական հաշվարկները և հիդրոլոգիական կանխագուշակումները, հիդրոֆիզիկան, հիդրոքիմիան, հիդրոգրաֆիան (ջրագրությունը)։ Ցամաքի հիդրոլոգիաի հիմնական մեթոդը հիդրոլոգիական ռեժիմի ստացիոնար ուսումնասիրությունն է կայանների հենակետային ցանցում։ Ցամաքի հիդրոլոգիայի՝ ջրային օբյեկտների և տարածքների հիդրոլոգիական ռեժիմի վերաբերյալ եզրակացությունները օգտագործվում են ջրատնտեսական միջոցառումների իրականացման համար (ջրամբարների և մելիորատիվ համակարգերի կառուցում, արդյունաբերական և կենցաղային ջրամատակարարում, ձկնատնտեսության զարգացում և այլն)։
Ծիփնագվարա

Ծիփնագվարա (վրաց.՝ წიფნაგვარა), գյուղ Վրաստանում։ Գտնվում է Գուրիայի մարզի Չոխատաուրի շրջանում։


== Դիրք ==
Գյուղը գտնվում է ծովի մակարդակից 200 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 61 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Ստեպովոե (գյուղ, Բլիզնյուկովի շրջան)

Անվան այլ կիրառումների համար տե՛ս՝ ՍտեպովոեՍտեպովոե (ուկրաիներեն՝ Степове), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1952 թվականին։
2001 թվականի տվյալներով Ստեպովոե գյուղում բնակվում էր 377 մարդ։ Բնակավայրը զբաղեցնում է 1,25 կմ² տարածք։ Բնակչության խտությունը կազմում էր 301,6 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիլիգան Վերին

Բիլիգան Վերին, ձմեռանոց Արևմտյան Հայաստանում, Էրզրումի նահանգի Բայազետի գավառում, Բայազետի գավառակում։ 1877-1878 թվականներին ուներ 19 ընտանիք՝ 102 բնակչով։ Կովկասի 5-վերստանոց քարտեզում չի նշանակվոծ։


== Ծանոթագրություններ ==
Կիևի ոսկե դարպասներ

Ոսկե դարպասներ (ուկրաիներեն՝ Золоті ворота), Յարոսլավ Իմաստունի ժամանակներից Կիևյան Ռուսիայի պաշտպանողական ճարտարապետության պահպանված եզակի նմուշներից մեկը։
Յարոսլավ Իմաստունի ժամանակ քաղաքի տարածքը ակտիվորեն լայնանում էր, ինչը պահանջում էր նոր պաշտպանողական շինությունների կառուցում, ստեղծվում են խոր խրամեր, փայտե վանդակաշարներով պատնեշներ և այլն։


== Արտաքին հղումներ ==
Ոսկե դարպասների պատմությունը
Ոսկե դարպասների թանգարան
Արգելվածը նկարը Կիևի ոսկե դարպասներից
Դավիթ Մինասյան

Դավիթ Յուրիի Մինասյան (փետրվարի 17, 1974(1974-02-17), Թբիլիսի, Վրացական ԽՍՀ, ԽՍՀՄ), հայ քանդակագործ, բեմանկարիչ, Հայաստանի Հանրապետության վաստակավոր նկարիչ (2011)։
Քանդակագործ Յուրի Մինասյանի որդին է։


== Կենսագրություն ==
1992 թվականին ավարտել է Երևանի գեղարվեստի ուսումնարանը։
1998 թվականին՝ Երևանի գեղարվեստա-թատերական ինստիտուտը։
1998-2000 թվականներին` Ստեփանակերտի թատրոնի նկարիչ։
2003 թվականից՝ Երևանի Համազգային թատրոնի գլխավոր նկարիչ։
1998-2000 թվականներին դասավանդել է Ստեփանակերտի դեկորատիվ արվեստի ինստիտուտում, 2000 թվականից՝ Երևանի թատրոնի և կինոյի պետական ինստիտուտում։Ձևավորել է բազմաթիվ ներկայացումներ (Ռուբեն Մարուխյանի «Ամենալավ տունը», 2002, «Մարդը Լամանշից», 2006, ՀԳԹՄ «Արտավազդ» մրցանակ)։


== Ստեղծագործություններ ==
«Աղջիկն ու շունը» (1998)
«Սարեր և ձորեր» (1998 թվական, «Լավագույն քանդակ» մրցանակ)
«Մոսկովյան բակապանը» (2004, Երևան)
«Տղամարդիկ» (2007, Երևան)
«Ամրագրիր քո ապագան» (2012, Երևան)
Ալեքսեյ Հեքիմյան (2012 թվական, Ծաղկաձոր), հեղինակներ՝ Յուրի և Դավիթ Մինասյաններ
Լեոնիդ Ենգիբարյան (2012 թվական, Ծաղկաձոր)
Սոս Սարգսյանի հուշարձան (Ստեփանավան), 2014 թվական
Հայրապետ Խաչատրյանի (Կոլոտ) արձան, Գավառ, 2015
Ուշացած լուսանկար (արձանախումբ), 2015
Հնչող արձան (Երևան), 2016
Արամ Մանուկյանի հուշարձան (Երևան), 2018


== Պատկերասրահ ==

		
		
		
		
		
		
		
		


== Ծանոթագրություններ ==
Ֆինիկաս

Ֆինիկաս (հուն․՝ Φοίνικας), լքված գյուղ Կիպրոսի Հանրապետության Պաֆոսի շրջանում։ Գտնվում է Անարիտա գյուղից 3 կմ դեպի հյուսիս-արևելք։


== Ժողովրդագրություն ==


== Ծանոթագրություններ ==
Ալանիս Մորիսեթ

Ալանիս Մորիսեթ (անգլ.՝ Alanis Morissette, հունիսի 1, 1974(1974-06-01)[…], Օտտավա, Կանադա), կանադացի երգչուհի, երգահան ու երաժիշտ։ Ստացել է 16 Ջունո մրցանակ, 7 Գրեմմի, առաջադրվել է 2 Ոսկե գլոբուսի։ Կարիերան սկսել է Կանադայում։ Մինչև հիմա ստուդիայում թողարկել է 7 ալբոմ։ Նրա ալբոմները վաճառվել են աշխարհում ավելի քան 60 միլիոն օրինակով։ Մորիսեթի ձայնը մեցո-սոպրանո է։
Ծնվել է 1974 թվականի հունիսի 1-ին Օնտարիոյում՝ Օտտավայում։ Մորիսեթի մայրը՝ Ջորջիա Մորիսեթը հունգարական ծագում ունի, իսկ հայրը՝ Ալան Մորիսեթը, ֆրանսականադացի է։ Ունի երկու եղբայր՝ ավագ Չադը և երկվորյակ Ուեյդը։
Առաջին երգը գրել է 9 տարեկանում։ Այն կոչվում է Fate Stay With Me («Ճակատագիր, մնա ինձ հետ»)։ Միջազգային հաջողության հասել է Jagged Little Pill («Սրածայր փոքրիկ դեղահաբ») ալբոմով, որն ամբողջ աշխարհում վաճառվել է 33 միլիոն օրինակով։


== Սկավառակագրություն ==
Alanis (1991)
Now Is the Time (1992)
Jagged Little Pill (1995)
Supposed Former Infatuation Junkie (1998)
Under Rug Swept (2002)
So-Called Chaos (2004)
Flavors of Entanglement (2008)
Havoc and Bright Lights (2012)


== Ծանոթագրություններ ==
Անդրեա դելլա Ռոբբիա

Անդրեա դելլա Ռոբբիա (իտալերեն՝ Andrea della Robbia,հոկտեմբերի 20, 1435, Ֆլորենցիա - օգոստոսի 4, 1525, Ֆլորենցիա), ֆլորենցիացի քանդակագործ, բազմագույն կերամիկայի վարպետ։


== Կենսագրություն ==
Անդրեան ծնվել է Ֆլորենցիայում, երիտասարդ տարիներին  աշխատել է մարմարի  հետ («Սանտա Մարիա դելլա Գրացիայի զոհասեղան», Արեցո քաղաքի մերձակայքում), այնուհետև Լուկա դելլա Ռոբբիայի ազդեցության ներքո անցել է մայոլիկայի (ջնարակած և նկարազարդ խեցի և այդ խեցուց իրեր) տեխնիկայի կատարելագործմանը։ Մեդալներով  զարդարել է Ֆիլիպո Բրունելեսկիի կառուցած Օսպեդալե դելի Ինոչետի կրթադաստիարակչկան տան ճակատին պատկերված նորածիններին։ Անդրեայի վաղ ժամանակաշրջանի աշխատանքները տարբերվում են հորեղբոր՝ (որդեգրող հայր) Լուկա դելլա Ռոբբիայի աշխատանքներից։ 1482 թվականին Լուկայի մահից հետո նա դարձել է վերջինիս արհեստանոցի ղեկավարը։
Հետագայում նա բազմազան է դարձրել մայոլիկայում կիրառվող գունեղ երանգների շրջանակը, հետաքրքրվել կլոր պլաստիկայի արտահայտիչ հնարավորություններով։ Նրա օրոք դելլա Ռոբիայի մանուֆակտուրան կազմակերպել էր առավել մեծ ժողովրդականություն վայելող կոմպոզիցիաների կրկնօրինակների թողարկում, որոնք առաքվել են Եվրոպայի տարբեր երկրներ։ Կազմակերպել է նաև ճարտարապետական դետալների հոսընթաց արտադրություն։
Անդրեայի յոթ որդիներից հինգը դարձել են քանդակագործ․ Ժիրոլամո  դելլա Ռոբբիան (1488-1566) քառասուն տարի ծառայել է ոորպես Ֆրանսիայի թագավորների պալատական քանդակագործ, իսկ Ջովաննի դելլա Ռոբբիան (1469-1529) փոխարինել է  ծեր հորը՝ ղեկավարել ընտանեկան մանուֆակտուրան։ 

Բնութագրական ռոբբիներ
		
		
		
		
		


== Ծանոթագրություններ ==


== Արտաքին հղումներ ==

Andrea della Robbia at National Gallery of Art
Techland

Techland, լեհական մասնավոր ընկերություն, որը զբաղվում է տեսախաղերի մշակմամբ։ Ընկերությունը հիմնադիրվել 1991 թվականին, Պավլով Մարխևկոյի կողմից, ով նաև ընկերության տնօրենն է։ Գլխավոր գրասենյակը գտնվում է Օստրով Վիելկոպոլսկիում, իսկ գրասենյակները տեղակայված են՝ Վարշավայում և Վրոցլավում։


== Պատմություն ==
Techland-ը իր գործուենությունը սկսել է, ինչպես ծրագրային ապահովման դիստրիբյուտոր, իսկ ստուդիա կողմից մշակված առաջին խաղը դարձավ Crime Cities, որ թողարկվեց 2000 թվականին։ 2003 թվականին Techland թողարկեց նոր կրակային խաղ՝ Chrome։ Խաղի նոր տարբերակը՝  Chrome SpecForce, թողարկվեց 2005 թվականին։ 
Ընկերությունը 2003 թվականին թողարկում է խաղերի համար նախատեսված իր սեփական շարժիչը՝ Techland Chrome Engine։ 2006 թվականին թողարկվեց Chrome Engine 4-ը, որում արդեն ներգրավված է PlayStation 3 խաղային համակարգի աջակցումը։ 
2011 թվականին ընկերությունը թողարկեց Dead Island խաղը survival horror ժանրում։ Իսկ խաղի նոր տարբերակը՝ Dead Island: Riptide թողարկվեց արդեն 2013 թվականին։ 
2015 թվականին Techland թողարկեց Dying Light խաղը, որը նախատեսված էր Windows, PlayStation 4, Xbox One պլատֆորմների համար։ 2016 թվականին արդեն հրապարակվեց խաղի հավելումը, որը ստացավ Dying Light: The Following անվանումը։ 
2018 թվականին Call of Juarez: The Cartel և Call of Juarez: Gunslinger խաղերը հեռացվեցին Steam, Xbox Live և PlayStation Network-ից։ Պատճառը դարձավ Techland և Ubisoft միջև առաջացած տարածայությունները։ 2018 թվականի ապրիլին խաղը կրկին վերադարձավ նշված ծառայությունների ցանկերը, և որպես միակ հրատարակիչ նշվեց Techland-ը։ 


== Խաղերի ցանկ ==


=== Չեղարկված կամ կասեցված նախագծեր ===
Chrome 2 (կասեցված)
Day of the Mutants (չեղարկված)
Warhound (կասեցված)
Hellraid (կասեցված)


== Ծանոթագրություններ ==
Սմելովսկի գյուղական խորհուրդ (Ռոմենսկի շրջան)

Սմելովսկի գյուղական խորհուրդ  (ուկրաիներեն՝ Смілівська сільська рада), Ուկրաինայի Սումիի մարզի Ռոմենսկի շրջանում։
2001 թվականի տվյալներով Սմելովսկի գյուղական խորհրդում բնակվում էր 2311 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ղարբիա (մուհաֆազ)

Անվան այլ կիրառումների համար տե՛ս՝ Ղարբիա (այլ կիրառումներ)Ղարբիայի մարզ (արաբ․՝ االغربية‎‎‎‎), Եգիպտոսի Արաբական Հանրապետության 29 մուհաֆազաներից մեկը։ Ղարբիայի մաուֆազայի վարչական կենտրոնը համարվում է Տանտա քաղաքը, որը հանդիսանում է նաև վարչական միավորի ամենախոշոր բնակավայրը։ Մուհաֆազան դեպի ծով ելք ունի։
Մաուֆազան զբաղեցնում է 1 942 կմ² տարածք և համարվում է 24-րդ ամենամեծ վարչական միավորը երկրի ներսում։ Համարվում է Եգիպտոսի Արաբական Հանրապետության զբոսաշրջային կենտրոններից մեկը։


== Վարչական բաժանում ==
Մաուֆազան կազմված է 8 վարչական կենտրոններից, ինչպես նաև 4 քաղաքային և 53 գյուղական խորհուրդներից։ Այստեղ կան 312 գյուղեր և 1066 փոքրիկ բնակավայրեր։ Ղարբիայի մարզի կազմի մեջ մտնող շրջաններն են

Սեբենիթ (արաբ․՝ سمنود‎‎)
Զիֆտա (արաբ․՝ زفتى‎‎‎)
Բասյուն (արաբ․՝ ابسيون‎‎)
Կաֆր ալ-Զայթ (արաբ․՝ كفر الزيات‎‎)և այլն։


== Բնակչություն ==
2014 թվականի տվյալներով մաուֆազայի ընդհանուր բնակչությունը կազմում է 4 010 298 մարդ։ Այդ ցուցանիշով այն գրավում է 8-րդ տեղը Եգիպտոսի Արաբական Հանրապետության մարզերի շարքերում։ Բնակչության միջին խտությունը կազմում է 2065,04 մարդ/կմ²։
Հիմնական բնակիչները արաբներն են, որոնք մեծ մասամբ դավանում են իսլամ։ Մյուս խոշոր ազգային փոքրամասնություններն են բեդվիններն ու նուբիացիները։
Ղարբիայի մուհաֆազայի պաշտոնական լեզուն արաբերեն է, որը աֆրասիական ընտանիքի սեմական լեզվախմբին պատկանող լեզու է։


== Ծանոթագրություններ ==


== Նշումներ ==
Բազարնի Կարաբուլակ (քաղաքատիպ ավան, Բազարնո-Կարաբուլակսկի շրջան)

Բազարնի Կարաբուլակ (ռուս.՝ Базарный Карабулак), քաղաքատիպ ավան Ռուսաստանի Սարատովի մարզի Բազարնո-Կարաբուլակսկի շրջանի կազմում։
Բնակչությունը 2010 թվականին գրանցված տվյալներով կազմում էր 9847 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ցեն Լյանսուն

Ցեն Լյանսուն (չինարեն ավանդ. 曾聯松, հեշտ. 曾联松 , պինին: Zēng Liánsōng դեկտեմբերի 17, 1917(1917-12-17), Rui'an, Chekiang Province, Republic of China, Չինաստանի Հանրապետություն - հոկտեմբերի 19, 1999(1999-10-19), Շանհայ, Չինաստան), չինացի տնտեսագետ, դերասան, Չինական ժողովրդական հանրապետության դրոշի դիզայներ։ Ծնունդով  Չժեցզյանի նահանգի Ժույյան քաղաքից։


== Համառոտ կենսագրություն՝ ==
1936 թվականին ընդունվել է Ազգային կենտրոնական համալսարանի (1949 թվականին վերանվանվել է Ազգային Նանկինյան համալսարան) տնտեսագիտության ֆակուլտետը։ 1937-1945 թվականների ճապոնա-չինական երկրորդ պատերազմի ժամանակ նա մասնակցել է ճապոնական զորքերի դեմ առճակատմանը։ Եղել է նաև Ժողովրդական քաղաքական խորհրդատվական խորհրդի մշտական հանձնաժողովի անդամ Շանհայում։


== Արտաքին հղումներ ==
Կենսագրությունը s9.com կայքում Archived 2017-06-28 at the Wayback Machine. (անգլ.)
Միտոքոնդրիալ ԴՆԹ

Անվան այլ կիրառումների համար տե՛ս՝ ԴՆԹ (այլ կիրառումներ)
Միտոքոնդրիալ ԴՆԹ (մտԴՆԹ), դեզօքսիռիբոնուկլեինաթթու, որը գտնվում է միտոքոնդրիումներում (ի տարբերություն բջջակորիզային ԴՆԹ-ի)՝ բջջի ընդհանուր նշանակության օրգանոիդներից մեկում։
Ժառանգականության տարրական միավորների՝ գեների, այն խումբը, որոնք կոդավորում են միտոքոնդրիալ ԴՆԹ-ն պատկանում են պլազմոգենների դասին։ Այն գտնվում է բջջակորիզից, ինչպես նաև կորիզի գլխավոր բաղադրիչից՝ քրոմոսոմից դուրս։ Ժառանգականության գործոնների ամբողջականությունը կենտրոնացված է ցիտոպլազմայում և ի տարբերություն գենոմի՝ գրեթե ամբողջությամբ կազմված է պլազմայից։
Գենոմի գենետիկական ինֆորմացիան կազմված է գեներից։ Գենը ժառանգական տեղեկատվության միավորն է, այն տրանսկրիպցվում է, ազդում է օրգանիզմի որևէ հատկանիշի վրա, պարունակում է տեղեկատվություն սպիտակուցի առաջնային կառուցվածքի մասին, ինչպես նաև կարգավորիչ հաջորդականություններ՝ պրոմոտորներ, էնհանսերներ, որոնք կարգավորում են ծածկագրող հատվածի էքսպրեսիան։


== Հետազոտման պատմություն ==
ԴՆԹ-ն հայտնաբերվել է 1869 թվականին` շվեյցարացի ականավոր գիտնական Ֆրիդրիխ Միշերի կողմից։ Սակայն ի սկզբանե հայտնի չէր, որ նոր հայտնաբերված թթվային հատկություններով օժտված նյութը բոլոր կենդանի օրգանիզմների և որոշ վիրուսների զարգացման և կենսագործունեության գենետիկական հրահանգները պարունակող նուկլեինաթթու է։ Սկզբում այն անվանվել է նուկլեին, իսկ որոշ բացահայտումներից հետո՝ նուկլեինաթթու։
Անգամ  20-րդ դարի սկզբին շատերը կարծում էին, որ ԴՆԹ-ն ոչ մի կապ չունի տեղեկատվության պահպանման և փոխանցման հետ։ Հետագայում ապացուցվեց, որ գենետիկական տեղեկատվությունը պահպանող մոլեկուլը ԴՆԹ-ն է։ Այս փաստը ապացուցող առաջին փորձերը կատարեցին Էվերը, Կոլին Մաք-Լեոդը և Մաքլին Մաք-Կարտին 1944 թվականին։ Ամերիկացի գիտնականներ Ալֆրեդ Հերշիի և Մարտա Չեյզի փորձը՝ նշագրված իզոտոպներով, կարողացան ապացուցել, որ վարակված բջիջներ է անցնում ֆագի միայն նուկլեինաթթուն, իսկ ֆագերի նոր սերունդներն ունենում են միաժամանակ սպիտակուցներ և նուկլեինաթթուներ։
Մինչև 20-րդ դարի 50-ական թվականները ԴՆԹ-ի կառուցվածքային առանձնահատկություններին և տարատեսակներին վերաբերվող մի շարք հարցեր մնում էին անհայտ։  Սակայն որոշ գիտնականներ առաջարկել էին վարկածներ, ըստ որի ԴՆԹ-ն կազմված է մի քանի շղթաներից։ Դրանից հետո մի շարք գիտական փորձերից հետո ապացուցվեց, որ նուկլեինաթթուն կազմված է կրկնակի պարույրներից։ Ուոթսոնի և Կրիկի առաջարկված ԴՆԹ-ի մոդելը հետագայում ապացուցվեց։ ԴՆԹ-ի կառուցվածքային առանձնահատկությունների բացահայտումը հնարավորություն ընձեռեց ավելի մանրամասն կերպով ուսումնասիրելու կենդանի օրգանիզմների համար կենսական չափազանց կարևոր նշանակություն ունեցող այս տարրը։ 1963 թվականին Ստոկհոլմի համալսարանի պրոֆեսորներ Մարգիտ Նասը և Սիլվեն Նասը Էլեկտրոնային մանրադիտակի օգնությամբ բջջի միտոքոնդրիումներում հայտնաբերեցին ԴՆԹ-ի տարատեսակներից մեկը։


== Տես նաև ==
Միտոքոնդրիումներ


== Ծանոթագրություններ ==
Կարլ Վայնո

Կարլ Հենրիխովիչ Վայնո (էստ․՝ Karl Vaino; ռուս.՝ Карл Генрихович Вайно, մայիսի 28, 1923(1923-05-28), Տոմսկ, ՌԽՖՍՀ, ԽՍՀՄ - փետրվարի 12, 2022(2022-02-12), Մոսկվա, Ռուսաստան), էստոնացի խորհրդային պետական գործիչ․ ԽՄԿԿ անդամ (1947)։
Ավարտել է Տոմսկի երկաթուղային տրանսպորտի ինժեներների էլեկտրամեխանիկական ինստիտուտը (1947 թվական), ԽՄԿԿ ԿԿ-ին կից բարձրագույն կուսակցական դպրոցը (հեռակա, 1957 թվական)։ 1947 թվականից աշխատել է երկաթուղային տրանսպորտում, 1949 թվականից՝ Էստոնիայի կոմկուսի ԿԿ-ի ապարատում։ 1952 թվականից՝ ԷԿԿ Տալինի մարզկոմի քարտուղար, 1953 թվականից՝ ԷԿԿ ԿԿ-ի բաժնի վարիչ, 1957 թվականից՝ Էստոնական ԽՍՀ ԺՏԽ-ի նախագահի տեղակալ, 1960 թվականից՝ ԷԿԿ ԿԿ-ի քարտուղար, ԷԿԿ ԿԿ-ի բյուրոյի անդամ (1970 թվականից), 1978-1988 թվականներին՝ ԷԿԿ ԿԿ առաջին քարտուղարն։ ԽՄԿԿ 26-րդ համագումարում ընտրվել է ԽՄԿԿ ԿԿ անդամ։ Եղել է նաև ԽՍՀՄ 10-րդ և 11 գումարման Գերագույն խորհրդի դեպուտատ։


== Ծանոթագրություններ ==
Պոդլուկի (գյուղ, Վելիկա Բոգաչկայի շրջան)

Պոդլուկի (ուկրաիներեն՝ Підлуки), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Պոդլուկի գյուղում բնակվում էր 19 մարդ։ Բնակավայրը զբաղեցնում է 0,094 կմ² տարածք։ Բնակչության խտությունը կազմում էր 202,13 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (20601-20700)

Աստերոիդների ցանկ (20501-20600)  • Աստերոիդների ցանկ  • Աստերոիդների ցանկ (20701-20800)
 Աստերոիդների ցանկ (20501-20600)  • Աստերոիդների ցանկ  • Աստերոիդների ցանկ (20701-20800)


== Աղբյուր ==
«Discovery Circumstances: Numbered Minor Planets (20001)-(25000)»։ www.minorplanetcenter.net
Աստերոիդների ցանկ (255001-255100)

Աստերոիդների ցանկ (254901-255000)  • Աստերոիդների ցանկ  • Աստերոիդների ցանկ (255101-255200)
 Աստերոիդների ցանկ (254901-255000)  • Աստերոիդների ցանկ  • Աստերոիդների ցանկ (255101-255200)
Ֆիզիկայի կիրառական պրոբլեմների ինստիտուտ

Հայաստանի Հանրապետության գիտությունների ազգային ակադեմիայի ֆիզիկայի կիրառական պրոբլեմների ինստիտուտ կամ Ֆիզիկայի կիրառական պրոբլեմների ինստիտուտ, գիտահետազոտական կենտրոն Երևանում։


== Գործունեության հիմնական ոլորտներ ==
Էլեկտրամագնիսական ճառագայթման (մյոսբաուերյան, ռենտգենյան, օպտիկական ճառագայթներ, գերբարձր հաճախություն) և տարրական մասնիկների (նեյտրոններ, էլեկտրոններ, պոզիտրոններ) փոխազդեցությունը պինդ մարմնի հետ արտաքին ազդակների (ձայնական ալիքներ, ջերմաստիճանային գրադիենտ, էլեկտրական, մագնիսական և էլեկտրամագնիսական դաշտեր) առկայությամբ, ձայնական դաշտերի միջոցով ցածր ջերմաստիճանային պլազմայի պարամետրերի կառավարում
արտաքին ազդակների (ձայնական ալիքներ, ջերմաստիճանային և էլեկտրամագնիսական դաշտեր) առկայության պայմաններում ֆիզիկական համակարգերի փուլային անցումների ուսումնասիրություն աղետների տեսության շրջանակներում, արտաքին գործոնների (ճնշում, ձայնական ալիքներ, էլեկտրական և մագնիսական դաշտեր) ազդեցությունը նյութերի (կիսահաղորդիչներ, կիսահաղորդչային տարասեռ կապեր, բարձր ջերմաստիճանային գերհաղորդիչներ, հեղուկ բյուրեղներ) ֆիզիկական, էլեկտրաֆիզիկական և կոնտակտային հատկությունների վրա
հակադարձ խնդիրներ պինդ մարմնի սպեկտրադիտման մեջ,
ձայնագիտություն
նյութագիտություն
կենսաբանական օբյեկտների միջև տեղեկատվության փոխանակում


== Ծանոթագրություններ ==


== Արտաքին հղումներ ==
Ֆիզիկայի կիրառական պրոբլեմների ինստիտուտի պաշտոնական կայք
Արամ Ֆիդանյան

Արամ Թորոսի Ֆիդանյան (1919, Արթիկի շրջան - 1948), հայ գեղանկարիչ։ ԽՄԿԿ անդամ։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Արամ Ֆիդանյանը ծնվել է 1919 թվականին, Արթիկի շրջանի Ղոնաղրան գյուղում։ 1939 թվականին ավարտել է Երևանի գեղարվեստի ուսումնարանը։ Նոր էր աշխատանքի անցել իր ծննդավայրում՝ Լենինականի նկարչական դպրոցում, երբ սկսվել է պատերազմը։ Արամն ավարտել է Պյատիգորսկի զինուսումնարանը, սկզբում ծառայել է 89-րդ Թամանյան դիվիզիայում, եղել է հետախույզ և դասակի հրամանատար, մարտնչել է Հյուսիսային Կովկասի, Թամանի, Կերչի, Ուկրաինայի համար մղվող մարտերին, ռազմադաշտում էլ ընդունվել է ԽՄԿԿ շարքերը։ Խիզախության համար պարգևատրվել է Կարմիր աստղի շքանշանով, Գերմանիայի դեմ տարած հաղթանակի համար և Աշխատանքային արիության համար մեդալներով։ Պատերազմի ավարտից հետո Ֆիդանյանը վերադարձել է տուն, ռազմի օրերի ապրումները խտացրել է իր ստեղծագործություններում, որոնք 1945 թվականին ցուցադրվել են Լենինականում։ Ստեղծագործությունները գտնվում են Հայաստանի ազգային պատկերասրահում։ Ստեղծագործել է բնանկարի, դիմանկարի ժանրերում, ունի տարբեր ներկայացումների համար ստեղծված էսքիզներ։


== Պարգևներ ==
Կարմիր աստղի շքանշան
Գերմանիայի դեմ տարած հաղթանակի համար մեդալ
Աշխատանքային արիության համար մեդալ


== Ստեղծագործություններ ==
«Հաղթանակի օրը Լենինականում» (կտավ., յուղաներկ, 56×49)
«Անձրևային երեկո»
«Գետակ»
«Գարուն»


==== Դիմանկարներ ====
«Խորհրդային Միության հերոս Աշոտ Ամատունի» (կտավ., յուղաներկ, 65×50)
«Ցոլակ Ամերիկյան»


== Ծանոթագրություններ ==
Կավալկադա

Կավալկադա, ռեժիսոր Ֆրենկ Լլոյդի 1933 թվականին նկարահանված ֆիլմ, որի հիմքում 1931 թվականին անգլիացի դրամատուրգ սըր Նոել Քավարդի համանուն վեպն է։
Ֆիլմն արժանացել է Օսկար լավագույն ֆիլմի համար հեղինակավոր մրցանակին։


== Սյուժե ==
Ֆիլմը Լոնդոնի բնակիչներ Ջեյնի և Ռոբերտի տեսանկյունից ցույց է տալիս վերջին տարիների անգլիական պատմության նշանավոր դեպքերը, սկսած 1899 թվականի Ամանորի տարեմուտից մինչև 1933 թվականի հունվարի 1-ը։
Ֆիլմում օգտագործվել են պատմության հուզիչ վավերագրական կադրեր, որոնց թվում երկրորդ անգլո-բուրական պատերազմ, Վիկտորիա թագուհու մահ, «Տիտանիկ»ի խորտակում, Առաջին համաշխարհային պատերազմ և այլն։


== Դերերում ==
Դայան Ուինյարդ- Ջեյն Մարիոտ
Քլայվ Բրուք- Ռոբերտ Մարիոտ
Ունա Օ'Կոններ- Էլիան Բրիջես
Հերբերտ Մանդին- Ալֆրեդ Բրիջես
Իրեն Բրոուն- Մարգարետ Հարրիս
Մարգարետ Լինդսաու- Էդիտ Հարրիս
Ջոն Ուարբարտոն- Էդվարդ Մարիոտ
Բոնիտա Գրենվիլ- Յանգ Ֆաննի
Դուգլաս Ուոլտոն- զինվոր


== Մրցանակներ ==
Ֆիլմը ներկայացվել է 4 Օսկարի, ստացել 3-ը։

Օսկար լավագույն ֆիլմի համար
Օսկար լավագույն ռեժիսորի համար - Ֆրենկ Լլոյդ
Օսկար լավագույն ֆիլմի համար բեմադրող նկարչի համար - Ուիլյամ Դառլինգներկայացվել է

Օսկար լավագույն դերասանուհու համար - Դայան Ուինյարդ


== Ծանոթագրություններ ==


== Արտաքին հղումներ ==
Cavalcade(անգլ.) ֆիլմը Internet Movie Database կայքում
«Cavalcade»(անգլ.) ֆիլմը allmovie կայքում:
ֆիլմը Rotten Tomatoes կայքում (անգլ.)
«Կավակադա»(ռուս.) ֆիլմը ԿինոՊոիսկ կայքում։
ֆիլմը Turner Classic Movies կայքում (անգլ.)
Լինտե

Անվան այլ կիրառումների համար տե՛ս՝ Լինտե (այլ կիրառումներ)Լինտե (էստ․՝ Linte), գյուղ Էստոնիայի Պիլվամաա նահանգի Ռեպինա շրջանում։
2011 թվականի տվյալներով գյուղում բնակվում էր 199 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Չեռնա Մոգիլա (Բուրգասի մարզ)

Չեռնա Մոգիլա (բուլղար․՝ Черна могила), գյուղ Բուլղարիայի Բուրգասի մարզում։ Վարչականորեն մտնում է Այտոսի համայնքի կազմի մեջ։ Համայնքի կենտրոն Այտոս քաղաքից գտնվում է 13 կմ դեպի հյուսիս-արևելք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 335 մարդ։


== Բնակչություն ==


== Տես նաև ==
Բուլղարիայի համայնքներ
Այտոսի համայնք


== Ծանոթագրություններ ==
Մահվան բարակը

«Մահվան բարակը» (անգլ.՝ The Hound of Death), Ագաթա Քրիստիի դետեկտիվ պատմությունների հավաքածուն, հրատարակվել է Մեծ Բրիտանիայում 1933 թվականին Odhams Press-ի կողմից։ Այն նաև հրատարակվել է «Մահվան շունը» վերնագրով։ Հավաքածուի որոշ պատմություններ մեծ մասամբ միստիկ են, այլ ոչ թե դետեկտիվ։
Հավաքածուի մեջ տարբեր տարիների 12 պատմվածքներ են, որոնք հետագայում այլ հավաքածուների մեջ նույնպես ընդգրկվել են։ Հավաքածուի գլխավոր պատմվածքը «Մեղադրության վկան» է, որն ընկած է Ագաթա Քրիստիի հայտնի համանուն պիեսի հիմքում։

Հայտնի բրիտանացի գրող և գրաքննադատ Ռոբերտ Բերնարդը (en:Robert Barnard) իր «Դետեկտիվի տաղանդը. Ագաթա Քրիստիի ճանաչումը»  գրքում այսպես է բնութագրել հավաքածուն․Մեծ մասամբ կիսամիստիկ պատմություններ են։ Այս հավաքածուում «Մեղադրության վկան» առանձնանում է ինչպես ադամանդ․ միանշանակ դա լավագույն պատմությունն է, որը նա գրել է։ Մնացածից որպես լավագույն կարելի է առանձնացնել «Թևերի կանչը», որը նրա առաջին պատմություններից էր՝ գրված մինչև Առաջին համաշխարհային պատերազմը ։


== Պատմություններ ==


=== Մահվան բարակը ===
Երիտասարդ մի մարդ հետաքննում է դև-շան հետքերը, որոնք վառված վանքի բեկորների մոտ էին։


=== Կարմիր տագնապ ===
Ոգեհարցության արարողությունից հետո ընտանեկան երեկոյի ժամանակ մահանում է հեռավոր բարեկամը, իսկ դրանից առաջ գուշակը ասել էր, որ պետք չէ տուն գնալ․․․


=== Չորրորդ մարդը ===
Գնացքում նստած են չորս մարդ։ Նրանցից երեքը խոսում են, իսկ մյուսը կամ լռում է, կամ քնած է, կամ էլ ձևացնում է։ Պարզվում է, որ նա շատ ուշադիր լսում էր նրանց բոլոր խոսակցությունները․․․


=== Գնչուհին (Միստիկ պատմություն) ===
Երիտասարդ նավաստուն խնդրում են օգնել գնչուհուն, իսկ նա գնչուներին տանել չի կարողանում․․․


=== Լուսամփոփը (Միստիկ պատմություն) ===
Նոր տուն տեղափոխվելով՝ այրին և իր ընտանիքը հայտնվում են ուրվական տղայի թակարդում, որը սոված էր մնացել և մահացել այդ տանը․․․


=== Ռադիո ===
Ծեր կնոջը ռադիո են նվիրում։ Մի քանի օրից այն սկսում է խոսել ծեր կնոջ մահացած ամուսնու ձայնով․․․


=== Մեղադրանքի վկան ===
Երիտասարդ տղային մեղադրում են սպանության, որը նա չի կատարել։


=== Երկնագույն սափորի գաղտնիքը ===
Գոլֆ խաղալով՝ երիտասարդ տղամարդը կնոջ ձայներ է լսում։ Նայում է ամեն տեղ, բայց ոչ մի կին այդտեղ չկա։ Հնարավոր է դա երկնագույն սափորով կնոջ հոգին էր։


=== Հետաքրքիր պատմություններ, որոնք տեղի են ունեցել սըր Արթուր Կարմայկլի հետ ===
Տարօրինակ մարդու տանը միստիկ դեպքեր են լինում․ սկզբից տիկին Կարմայկլին ինչ-որ մեկը ցանկանում էր կտրատել, հետո հյուրերը գրքի մեջ հետք են գտնում, որը հնարավոր է գիշատիչ կատվի հետք է...


=== Թևերի կանչը (Միստիկ պատմություն) ===
Հարուստ տղամարդը նրբանցքում հաշմանդամի է տեսնում, որը թռչում է, երբ նվագում է իր գործիքով․․․


=== Վերջին ոգեհարցության սեանսը (Միստիկ պատմություն) ===
Դժբախտ կինը խնդրում է սեանս կազմակերպել, որպեսզի կարողանա կապվել իր մահացած երեխայի հետ․․․


=== SOS (Միստիկ պատմություն) ===
Տանը, որտեղ կանգ են առել հայրը, երկու դուստրերը և մեկ ճանապարհակից, աղջիկներից մեկը սեղանի փոշու վրա գրում է SOS։


== Ծանոթագրություններ ==
Ագուլիս (այլ կիրառումներ)

Ագուլիս, կարող է վերաբերել՝

Ագուլիս - ֆիզիկաաշխարհագրական շրջան (գետահովիտ) Արաքսի ձախակողմյան վտակներ Օրդուբաթ և Ագուլիս գետակների ավազաններում
Ագուլիս - գետ է Նախիջևանի Ինքնավար Հանրապետությունում
Ագուլիս - լեռներ Սյունյաց լեռնահամակարգում, Ագուլիս գյուղի շրջակայքում
Ներքին Ագուլիս - գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում
Վերին Ագուլիս - գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում
Ագուլիսի գավառակ - գավառակ Նախիջևանի խանության Ազատ Գիրանի գավառում՝ 16-րդ դարից մինչև 1828 թվականը
Ագուլիսի գավառ - գավառ Հայկական մարզի Օրդուբադի օկրուգում` 1828-1840 թվականներին
Ֆուտբոլի աշխարհի առաջնություն 2018 Խումբ G

Ֆուտբոլի աշխարհի առաջնություն 2018 խումբ G խաղերը տեղի կունենան 2018 թվականի հունիսի 18-ից 28-ը: Խմբում ընդգրկված են Բելգիայի, Պանամայի, Թունիսի և Անգլիայի հավաքականները: Լավագույն երկու հավաքականները կանցնեն 1/8 եզրափակիչ:


== Հավաքականներ ==


== Դիրք ==

1/8 երզափակչում`

G խմբի հաթողը կհանդիպեն Խումբ H-ի երկորդ տեղի հետ:
G խմբի երկրորդ տեղը կհանդիպի Խումբ H-ի հաղթողի հետ:


== Հանդիպումներ ==
Բոլոր ժամերը տեղի ժամանակով են:


=== Բելգիա-Պանամա ===


=== Թունիս-Անգլիա ===


=== Բելգիա-Թունիս ===


=== Անգլիա-Պանամա ===


=== Անգլիա-Բելգիա ===


=== Պանամա-Թունիս ===


== Ծանոթագրություններ ==
Ջոնի

ՋՈՆԻ (իրական անուն՝ Ջահիդ Աֆրաիլ օղլի Հուսեյնլին ադրբ.՝ Cahid Əfrail oğlu Hüseynli, փետրվարի 29, 1996(1996-02-29), Բաքու, Ադրբեջան) ադրբեջանցի ծագմամբ ռուս երգիչ։


== Կենսագրություն ==


=== Վաղ ժամանակաշրջան ===
Ջահիդը ծնվել է 1996 թվականի փետրվարի 29-ին Բաքվում։ Երբ նա 4 տարեկան էր ընտանիքը տեղափոխվեց Մոսկվա։ 6 տարեկանում հաճախում է Նովոկոսինոյի 1925-րդ վարժարան։ Առաջին դասարանում Ջոնին երգում էր դպրոցական երգչախմբում, որտեղ իր վոկալով զարմացնում էր ուսուցիչներին։ Իսկ արդեն իններորդ դասարանում հասկանում է, որ ցանկանում է լրջորեն կապել իր կյանքը երաժշտության հետ։ Ծնողները դեմ չէին, սակայն հայրը շատ էր ցանկանում, որ որդին գնա իր հետքերով՝ բիզնեսով։ Դրա համար ընդունվում է Պետական համալսարանի կառավարման ֆակուլտետ՝ «Միջազգային բիզնես»  մասնագիտությամբ։ Ճիշտ է, արտիստի խոսքով՝ այնտեղ սովորել է առանց մեծ խանդավառության։ Մագիստրատուրան ավարտելուց հետո ապագա արտիստը հասկացավ, որ հաստատ մասնագիտորեն զբաղվելու է երաժշտությամբ և խնդրեց հորը իրեն հնարավորություն տալ փորձել իրեն այդ հարցում։
«Ես 22 տարեկան էի երբ խնդրեցի հորս տալ ինձ հնարավորություն փորձելու ինքս իմ գործերը, որը ինձ դուր է գալիս։ Աշխատել հորս մոտ, ով ընկերության տնօրենն է, ամենաթեթև եղանակն է, բայց նա չէր բավարարում իմ հավակնությունները։ Ես միայն հավելել եմ, որ եթե ինձ մոտ ինչ-որ բան չստացվի, ես կվերադառնամ և կխոստովանեմ, որ հիմար եմ։ Բայց հոգու խորքում ես գիտեի, որ չէի կարող գալ հորս մոտ՝ բաց թողնված գլխով և ընդունել իմ պարտությունը, ի՞նչ տղամարդ եմ ես դրանից հետո»։


=== Երաժշտական կարիերայի սկիզբը ===
Ուսման ընթացքում չի մոռանում երաժշտության մասին և ձայնագրում է հայտնի երգերի քավեր-տարբերակներ, որոնք տեղադրում է իր Ինսագրամյան էջում:Դրա շնորհիվ Էլմանը նկատում է նրան և առաջարկում աշխատել նույն թիմում՝ RAAVA Music-ում, ինչին երաժիշտը համաձայնել է։ Դրանից հետո երաժիշտը սկսել է աշխատել սեփական երգերի ստեղծման գործում և թողարկել 5 երգ՝ «Пустой стакан», «Френдзона», «Звезда», «Аллея» և «Без тебя я не я»-ը, որը HammAli & Navai-ի հետ էր։ YouTube-ում նրա «Аллея» երգի տեսահոլովակը ունեցել է ավելի քան 65մլն դիտում, որից հետո արտիստը հայտնի էր ոչ միայն համացանցում։ Իսկ արդեն 2019 թվականի սեպտեմբերին թողարկում է «Комета» երգը, որը մեկնարկում է Apple Music
-ի առաջին հորիզոնականից։


=== Արտիստի կեղծանունը ===
Ջոնի կեղծանունը գալիս է դեռ մանկուց։ Ապագա երաժիշտը շատ էր սիրում դիտել «Ջոնի Բրավո» մուլտֆիլմը, ինչի համար մայրը նրան կատակով անվանել է Ջոնի։ Ավելի ուշ՝ դպրոցում, երբ ընկերները չէին կարողանում հիշել նրա անունը, նա սկսեց ներկայանալ որպես Ջոնի։

«Ես սովոր եմ Ջոնի անվանը, ինձ 3 տարեկանից այդպես է անվանում նույնիսկ մայրիկս։ Իմ անունով ինձ դիմում են միայն տատիկս և պապիկս Ադրբեջանում։ Իսկ ընկերներս և ծնողներս, գրեթե երբեք։ Հաճախ՝ Ջոնի, Ջո»։


== Սկավառակագրություն ==


=== Ստուդիայի ալբոմ ===


=== Երգեր ===


=== Մասնակցությունը այլ կատարողների ալբոմներին ===


=== Տեսահոլովակ ===


== Դիրքերը չարթում ==


== Մրցանակներ և անվանակարգեր ==


== Ծանոթագրություններ ==
Կահկվա (այլ կիրառումներ)

Կահկվա անունը կամ տերմինը կարող է վերաբերել հետևյալ հոդվածներին․

Կահկվա - գյուղ Էստոնիայի Միկիտամյաե շրջանի կազմում։
Կահկվա - գյուղ Էստոնիայի Օռավա շրջանի կազմում։
Դոստալի Բեկ

Դոստալի Բեկ, լեռ Ադրբեջանի Նախիջևանի ԻՀ Շարուրի շրջանում, Վայքի լեռնաշղթայի հարավային մասում, Բաշնորաշեն քաղաքից մոտ 9 կմ հարավ-արևելք։, Համզալի գյուղից մոտ 2,4 կմ հարավ։ Տեղադրման կոորդինատներ 39°32′53″ հս․. լ. 45°06′34″ ավ. ե.։ Լանջերը լերկ են, ջրազուրկ։ Բարձրությունը 1113 մետր։


== Ծանոթագրություններ ==
Բրատոլյուբովկա (գյուղ, Դոլինսկայայի շրջան)

Անվան այլ կիրառումների համար տե՛ս՝ ԲրատոլյուբովկաԲրատոլյուբովկա (ուկրաիներեն՝ Братолюбівка), գյուղ Ուկրաինայի Կիրովոգրադի մարզի Դոլինսկայայի շրջանում։
2001 թվականի տվյալներով Բրատոլյուբովկա գյուղում բնակվում էր 824 մարդ։ Բնակավայրը զբաղեցնում է 3245 կմ² տարածք։ Բնակչության խտությունը կազմում էր 253,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրանդի շրջան (Միսսուրի)

Անվան այլ կիրառումների համար տե՛ս՝ Գրանդի շրջան (այլ կիրառումներ)Գրանդի շրջան (անգլ.՝ Grundy County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.129 կմ² է, բնակչությունը՝ 10.261 մարդ (2010 թ. տվյալներով)։ Շրջկենտրոնն է Թրենտոն բնակավայրը։ Կազմավորվել է 1839 թ.։
Տաղարան (2842)

Տաղարան (2842), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2842 թվի տակ։ Ձեռագիրը գրվել է 1830 թվականին Կալկաթայում։ Գրված է թղթի վրա, որը ունի 15,6x23 չափս։ Ձեռագիրը կազմված է 102 թերթից։ Գրված է միասյու ն,շղագրով։ Կազմը` կաշեպատ տախտակ։ Հիշատակարաններ՝ գրչի՝ 40ա։


== Բովանդակություն ==
Հայատառ թուրքերեն աշուղական երգեր (Տէլի, Նազիրի, Էօմար, Մէվզունի, Կէհվէրի, Հալիլի, Ֆէրահի, Իզմիրի, Քեշիշ օղլի, Ֆիւզուլի, Մինէ, Էմրահ, Եահետ, Իւրֆանի, Ղուլ Քէրիմ, Թուճարի, Նեճումի, Շաքվի, Քուրպանի, Շաֆխի, Մուստաֆա, Քասիմի, Նասումի, Էկահի, անանունք)։
Աշըղ Ղարիպ, Ասլի Քարամ, Շահ Իսմայիլ
Նաև՝ հայերեն տաղ։


== Ծանոթագրություններ ==
Դոն Մերֆի

Դոն Մերֆի (անգ․՝ Don Murphy, ապրիլ 1967, Նյու Յորք, Նյու Յորք, ԱՄՆ), ամերիկացի կինոպրոդյուսեր է։
Դոն Մերֆին ծնվել է 1967 թ․ ապրիլին Նյու Յուրքի Լոնգ Այլնեդ քաղաքում։ Մեծացել է Նյու Յորքի Հեքսվիլ քաղաքում։ Միջնակարգ կրթություն է ստացել «Chaminade» դպրոցում, որը գտնվում է Նյու Յորքի Մինեոլա քաղաքում։ Այնուհետև ուսումը շարունակել է Ջորջթաունի համալսարանում և ստացել է բակալավրի կոչում՝ հանրային կառավարման ասպարեզում։
Դպրոցական վերջին երեք տարիներն զուգահեռ, Մերֆին աշխատում էր «Georgetown» թերթի համար, որպես կինոքննադատ, իսկ ամռանն աշխատում էր իր հոր գովազդային գործակալությունում։ Աշխատել է նաև այնպիսի ֆիլմերի գովազդների համար, ինչպիսիք են՝ «Blow Out» (1981), «Ծիածանի տակ» (1981), «Ռէթգեյմ» (1981)։ 1986 թ․-ին Մերֆին հասկացավ, որ հակում ունի դեպի ֆիլմերը, և ընդունվեց Կալիֆոռնիայի կինոյի և հեռուստատեսության դպրոց։
Այժմ Դոն Մերֆին աշխատում է Հոլիվուդի ամենահայտնի և ամենահաջողակ կինոռեժիսորներից մեկի՝ Մայքլ Բեյի հետ։ Նա մասնակցել է «Տրանսֆորմերներ» սիքվելի ստեղծմանը։ Աշխատել է նաև Բրայան Սինգերի, Շոն Լեվիի և այլ կինոռեժիսորների հետ։
Դոն Մերֆին ամուսնացած է կինոպրոդյուսեր Սյուզեն Մենթֆորդի հետ։


== Ֆիլմագրություն ==
Բնածին մարդասպաններ
Կրկնակի դրակոն
Ընդունակ աշակերտ
Հավիտյան կեսգիշեր
Սադիստ
Երևելի ջենտլմենների լիգա
Տրանսֆորմերներ
Սպանիր Նրանց
Երբ նա չկար
Պատրանք
Տրանսֆորմերներ։ Ընկածների վրեժը
Կենդանի պողպատ
Տրանսֆորմերներ։ Լուսնի մութ կողմը
Վամպիրների ակադեմիան
Տրանսֆորմերներ։ Բնաջնջման դարաշրջանը
191

191 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 191 թվականն է, 
II դարի 91-րդ տարին։


== Դեպքեր ==


== Ծնունդներ ==


== Մահեր ==
Գևորգ Ալթունյան (հեռուստահաղորդավար)

Անվան այլ կիրառումների համար տե՛ս՝ Գևորգ Ալթունյան (այլ կիրառումներ)Գևորգ Ալթունյան (մարտի 8, 1974(1974-03-08), Երևան, Հայկական ԽՍՀ, ԽՍՀՄ), հայ հեռուստահաղորդավար և մեկնաբան, 2012 թվականից՝ Հանրային հեռուստաընկերության լրատվական և վերլուծական հաղորդումների տնօրեն, 2016 թվականից զբաղեցնում է ՀՀ ՊՆ տեղեկատվության և հասարակայնության հետ կապերի վարչության պետի պաշտոնակատարի պաշտոնը։


== Կենսագրություն ==
Գևորգ Ալթունյանը ծնվել է 1974 թվականի մարտի 8-ին Երևանում։ 1991 թ. ընդունվել ԵՊՀ պատմության ֆակուլտետը։ 1996-1998 թթ. ծառայել է ՀՀ Ազգային Բանակում, որտեղ հիմնադրել է «Պաշտպան հայրենյաց» զիվորական թերթը։ 1999-2000 թվականներին թղթակցել է «Հայկական ժամանակ» և «Երկրապահ» թերթերին։ 2002 թ. աշխատանքի է անցել «Կենտրոն» հեռուստաընկերությունում, որտեղ հեղինակել է «Տեսանկյուն» հաղորդաշարը։ 2004 թվականից զուգահեռաբար աշխատել է «Արմնյուզ» հեռուստաընկերությունում, որտեղ հեղինակել է «Լրագրողական հետաքննություն» հաղորդաշարը։ 2004-2010 թթ. աշխատել է «Արմենիա» և «TV5» հեռուստաընկերություններում, որտեղ վարել է «Էքսպրես» լրատվական հաղորդումը, «Հեռուստադուել» թոք-շոուն և եղել է լրատվական ծառայության ղեկավարը։ 2010 թվականից աշխատում է Հայաստանի Հանրային հեռուստաընկերությունում` որպես լրատվական և վերլուծական հաղորդումների փոխտնօրեն, որտեղ հանդես է գալիս նաև «Տեսանկյուն» հաղորդաշարի հեղինակ և հաղորդավար , «Առաջին» լրատվական ծրագրի հաղորդավար։ 2012 -2016 թթ․-ին եղել է Գևորգ Ալթունյանը Հայաստանի Հանրային հեռուստաընկերության լրատվական և վերլուծական հաղորդումների տնօրենն։


== Ծանոթագրություններ ==
Վլասովո-Բուրտովկա

Վլասովո-Բուրտովկա (ռուս.՝ Власово-Буртовка), գյուղ (խուտոր) Ռուսաստանի Դաշնության Ռոստովի մարզի Կույբիշևի շրջանում։ Մտնում է Կրինի չնո-Լուգսկի գյուղական համայնքի կազմի մեջ։
Օլշանկա (Խոպյորի ստորին վտակ)

Անվան այլ կիրառումների համար տե՛ս՝ Օլշանկա (այլ կիրառումներ)Օլշանկա (ռուս.՝ Ольшанка), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Խոպյոր գետի ձախ ափին՝ 260 կմ հեռավորության վրա։ Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Խոպյոր գետն է, գետի ենթաավազանը Տերսա և Դեն գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010200512107000007476
Հիդրոլոգիական ուսումնասիրությունների կոդը - 107000747
Ավազանի կոդը - 05.01.02.005
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ասորի ժողովրդի 1915 թ. անմեղ զոհերի հիշատակին նվիրված հուշարձան

Ասորի ժողովրդի 1915 թ. անմեղ զոհերի հիշատակին նվիրված հուշարձան, գտնվում է Երևանի Կենտրոն համայնքում՝ Օղակաձև զբոսայգում, Մոսկովյան և Նալբանդյան փողոցների խաչմերուկին հարող հատվածում, տեղադրվել է 2012 թվականին։


== Հեղինակներ ==
Քանդակագործ՝ Ռուբեն Նալբանդյան
Ճարտարապետ՝ Հանիբալ Ալխազ


== Պատմություն ==
Առաջին աշխարհամարտի տարիներին երիտթուրքերը կոտորածներ իրականացրին կայսրության տիրապետության տակ գտնվող հայերի, ասորիների, հույների նկատմամբ։ Հուշարձանը նվիրված է ասորի ժողովրդի 1915 թվականի անմեղ զոհերի հիշատակին։ Նախքան հուշարձանի բացումը, ասորական Արևելյան եկեղեցու քահանա Իսխակ Թամրազը կատարել է հոգեհանգստյան արարողություն՝ մաքուր արամերեն` հին ասորերեն լեզվով։ Հուշարձանի բացմանը ներկա էին Հայաստանի ասորական միության նախագահ Արսեն Միխայելովը, ՀՀԿ փոխնախագահ Գալուստ Սահակյանը, տարբեր երկրներից ժամանած ասորի հյուրեր։
Հուշարձանի ներքևի պատվանդանին նշված են հեղինակների և հովանավորների անունները։


== Պատկերասրահ ==

		
		
		


== Ծանոթագրություններ ==